SL Uradni list Evropske unije L 341/78

SKLEP SKUPNEGA ODBORA EGP

št. 115/2011

z dne 21. oktobra 2011

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 9/2011 z dne 1. aprila 2011 (1).

(2) Priloga II k Sporazumu je bila spremenjena s Sklepom Skupnega odbora EGP št. 95/2011 z dne 30. septembra 2011 (2).

(3) Uredbo Komisije (EU) št. 304/2010 z dne 9. aprila 2010 o spremembi Priloge II k Uredbi (ES) št. 396/2005 Evropskega parlamenta in Sveta glede mejnih vrednosti ostankov za 2-fenilfenol v ali na nekaterih proizvodih (3) je treba vključiti v Sporazum.

(4) Uredbo Komisije (EU) št. 375/2010 z dne 3. maja 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (4), je treba vključiti v Sporazum.

(5) Uredbo Komisije (EU) št. 376/2010 z dne 3. maja 2010 o spremembi Uredbe (ES) št. 983/2009 o odobritvi in zavrnitvi odobritve nekaterih zdravstvenih trditev na živilih, ki se nanašajo na zmanjšanje tveganja za bolezni ter na razvoj in zdravje otrok (5), je treba vključiti v Sporazum.

(6) Uredbo Komisije (EU) št. 382/2010 z dne 5. maja 2010 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (6), je treba vključiti v Sporazum.

(7) Uredbo Komisije (EU) št. 383/2010 z dne 5. maja 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (7), je treba vključiti v Sporazum.

(8) Uredbo Komisije (EU) št. 384/2010 z dne 5. maja 2010 o odobritvi in zavrnitvi odobritve zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (8), je treba vključiti v Sporazum.

(9) Sklep Komisije 2010/169/EU z dne 19. marca 2010 o nevključitvi snovi 2,4,4’-trikloro-2’-hidroksidifenil eter v seznam aditivov Unije, ki se lahko uporabljajo pri proizvodnji polimernih materialov in izdelkov, namenjenih za stik z živili, v skladu z Direktivo 2002/72/ES (9) je treba vključiti v Sporazum.

(10) Sklep Komisije 2010/172/EU z dne 22. marca 2010 o spremembi Odločbe 2002/840/ES v zvezi s seznamom odobrenih objektov za obsevanje živil v tretjih državah (10) je treba vključiti v Sporazum.

(11) Priporočilo Komisije 2010/161/EU z dne 17. marca 2010 o spremljanju perfluoro alkiliranih snovi v živilih (11) je treba vključiti v Sporazum.

(12) Ta sklep se ne uporablja za Lihtenštajn –

SPREJEL NASLEDNJI SKLEP:

Člen 1

V točki 40 (Uredba Evropskega parlamenta in Sveta (ES) št. 396/2005) poglavja II Priloge I k Sporazumu se doda naslednja alinea:

„— 32010 R 0304: Uredba Komisije (EU) št. 304/2010 z dne 9. aprila 2010 (UL L 94, 15.4.2010, str. 1).“

Člen 2

Poglavje XII Priloge II k Sporazumu se spremeni:

1. v točki 54zze (Odločba Komisije 2002/840/ES) se doda naslednja alinea: „— 32010 D 0172: Sklep Komisije 2010/172/EU z dne 22. marca 2010 (UL L 75, 23.3.2010, str. 33).“;

2. v točki 54zzy (Uredba Evropskega parlamenta in Sveta (ES) št. 396/2005) se doda naslednja alinea: „— 32010 R 0304: Uredba Komisije (EU) št. 304/2010 z dne 9. aprila 2010 (UL L 94, 15.4.2010, str. 1).“;

3. v točki 54zzzzzb (Uredba Komisije (ES) št. 983/2009) se doda: „ , kakor jo spreminja: — 32010 R 0376: Uredba Komisije (EU) št. 376/2010 z dne 3. maja 2010 (UL L 111, 4.5.2010, str. 3).“;

4. za točko 54zzzzzg (Uredba Komisije (ES) št. 1168/2009) se dodajo naslednje točke: „54zzzzzh. 32010 R 0375: Uredba Komisije (EU) št. 375/2010 z dne 3. maja 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 111, 4.5.2010, str. 1), 54zzzzzi. 32010 R 0382: Uredba Komisije (EU) št. 382/2010 z dne 5. maja 2010 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 113, 6.5.2010, str. 1), 54zzzzzj. 32010 R 0383: Uredba Komisije (EU) št. 383/2010 z dne 5. maja 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 113, 6.5.2010, str. 4), 54zzzzzk. 32010 R 0384: Uredba Komisije (EU) št. 384/2010 z dne 5. maja 2010 o odobritvi in zavrnitvi odobritve zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 113, 6.5.2010, str. 6), 54zzzzzl. 32010 D 0169: Sklep Komisije 2010/169/EU z dne 19. marca 2010 o nevključitvi snovi 2,4,4’-trikloro-2’-hidroksidifenil eter v seznam aditivov Unije, ki se lahko uporabljajo pri proizvodnji polimernih materialov in izdelkov, namenjenih za stik z živili, v skladu z Direktivo 2002/72/ES (UL L 75, 23.3.2010, str. 25).“;

5. za točko 66 (Priporočilo Komisije 2010/307/EU) se vstavi naslednja točka: „67. 32010 H 0161: Priporočilo Komisije 2010/161/EU z dne 17. marca 2010 o spremljanju perfluoro alkiliranih snovi v živilih (UL L 68, 18.3.2010, str. 22).“

Člen 3

Besedila uredb (EU) št. 304/2010, (EU) št. 375/2010, (EU) št. 376/2010, (EU) št. 382/2010, (EU) št. 383/2010 in (EU) št. 384/2010, sklepov 2010/169/EU in 2010/172/EU ter priporočila 2010/161/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. novembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (12).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 21. oktobra 2011 Za Skupni odbor EGP Predsednik Kurt JÄGER

(1) UL L 171, 30.6.2011, str. 5.

(2) UL L 318, 1.12.2011, str. 32.

(3) UL L 94, 15.4.2010, str. 1.

(4) UL L 111, 4.5.2010, str. 1.

(5) UL L 111, 4.5.2010, str. 3.

(6) UL L 113, 6.5.2010, str. 1.

(7) UL L 113, 6.5.2010, str. 4.

(8) UL L 113, 6.5.2010, str. 6.

(9) UL L 75, 23.3.2010, str. 25.

(10) UL L 75, 23.3.2010, str. 33.

(11) UL L 68, 18.3.2010, str. 22.

(12) Navedena ni nobena ustavna zahteva.